Faventia

Faventia (lat.; , ) eli Forum Faventini oli antiikin aikainen kaupunki Gallia cispadanassa Italiassa. Se on kehittynyt nykyiseksi Faenzan kaupungiksi ja sijaitsi sen paikalla.

 Maantiede 

Faventian kaupunki sijaitsi Gallia cispadanassa eli Padus (nyk. Po) -joen eteläpuolisessa Gallia cisalpinassa Via Aemilian varrella lähellä Anemo (nyk. Lamone) -jokea, 10 roomalaista mailia eli noin 15 kilometriä Forum Corneliistä ja saman matkan päässä Forum Liviistä.<ref>Plinius vanhmepi: Naturalis historia 3.15 s. 20; Strabon: Geografika V s. 217; Klaudios Ptolemaios: Geografia 3.1.46; Itinerarium Antonini Augusti, s. 126, 287.</ref> Ravennasta Faventia sijaitsi noin 29 kilometriä lounaaseen.

Antiikin aikaisten itinerariumeiden mukaan Faventiasta lähti poikkitie, joka johti Apenniinien yli suoraan Florentiaan Arnus (nyk. Arno) -joen laaksossa. Etäisyys sinne oli 70 mailia eli vähän yli sata kilometriä.Itinerarium Antonini Augusti, s. 283. Tien väliasemia ei tunneta, mutta se nousi ilmeisesti Anemo-joen laaksoa pitkin.

pienoiskuva|vasen|Roomalaisen sillan jäänteitä Faenzassa.
 Historia 

Faventia perustettiin roomalaisen asutuksen laajentamisen aikana Rooman tasavallan myöhäisellä kaudella. Kaupungin asukkaasta käytettiin etnonyymiä Faventinus.

Faventia tunnetaan historiassa paikkana, jossa Carbo ja Norbanus kärsivät suuren tappion Sullan sotapäällikölle Metellukselle vuonna 82 eaa.Appianos: Sisällissota (Bellum civile) 1.91; Velleius Paterculus: Rooman historia (Historiae Romanae) 2.28; Livius: Epitome 88. Tämän tapahtuman lisäksi siitä on vain vähän mainintoja historiassa, mutta Rooman keisarikaudella se näyttää olleen merkittävä municipium, ja kuten monet muutkin Via Aemilian varrella sijainneet kaupungit, se säilytti vaurautensa myöhäiseen aikaan asti.Plinius vanhempi: Naturalis historia 7.49 s. 50; Aelius Spartianus: Historia Augusta, Hadrianus 7; Julius Capitolinus: Historia Augusta, Lucius Verus 1; Prokopios: Goottisodat (De bellum Gothicum) 3.3; Itinerarium Burdigalense (Itinerarium Hierosolymitanum), s. 616.

Faventialla oli taloudellinen merkitys maatalousalueen keskuksena. Seutu oli erityisen suotuisa viiniköynnöksille, ja Varron mukaan se tuotti enemmän viiniä kuin mikään muu alue Italiassa.Varro: De re rustica 1.2.7; Columella: De re rustica 3.3.2. Silius Italicus puolestaan kuvailee sitä mäntyjen kruunaamaksi paikaksi.Silius Italicus: Punica 8.598. Plinius vanhemman aikana Faventia oli tunnettu pellavateollisuudestaan, ja sen pellavan sanottiin ylittäneen muut valkoisuudessaan.Plinius vanhempi: Naturalis historia 19.1 s. 2. Varhaisella kristillisellä kaudella Faventiasta tuli piispanistuin.

 Rakennukset ja löydökset 
pienoiskuva|pysty=0.88|Kaavakuva Faenzan roomalaisaikaisista kohteista.

Faventiassa oli roomalaisille kaupungeille tyypillinen ruutuasemakaava, joka on suurelta osin säilynyt nykyisen kaupungin asemakaavassa. Se oli linjattu itä-länsisuuntaisena pääkatuna eli decumanus maximuksena toimineen Via Aemilian mukaan. Nykyisin Via Aemilian paikalla kulkevat Corso Giuseppe Mazzini ja Corso Aurelio Saffi -kadut. Pohjois-eteläsuuntainen poikittainen pääkatu cardo maximus kulki nykyisen Corso Giuseppe Garibaldi -kadun linjaa. Alkuperäinen kaupunginmuuri oli tehty opus quadratum'' -tekniikalla. Keisarikaudella kaupunki laajeni muurin ulkopuolelle, jossa oli myös esikaupunkialuetta. Nykyisesä Faenzassa ei ole säilynyt merkittäviä antiikin aikaisia rakennusjäänteitä.

 Lähteet 

Luokka:Faenza
Luokka:Regio VIII Aemilian kaupungit